
Бір тұлғаның өз бетінше не бір немесе бірнеше тұлғамен бірлесіп шарттың (растайтын құжаттардың) күшіне орай немесе өзгеше түрде кредиттік рейтингтік агенттіктің шешімдерін айқындау мүмкіндігінің болуы жағдайларын белгілеу туралы 

«Кредиттік рейтингтік қызмет туралы» Қазақстан Республикасының Заңы 1-бабының 2) тармақшасына, 27-баптың 2-тармағының 5) тармақшасына сәйкес Қазақстан Республикасы Қаржы нарығын реттеу және дамыту агенттігінің Басқармасы ҚАУЛЫ ЕТЕДІ:
1. Бір тұлғаның өз бетінше не бір немесе бірнеше тұлғамен бірлесіп шарттың (растайтын құжаттардың) күшіне орай немесе өзгеше түрде кредиттік рейтингтік агенттіктің шешімдерін айқындау мүмкіндігінің болуы жағдайлары: 
	бір немесе бірнеше тұлға кредиттік рейтингтік агенттікті оның меншікті капиталының мөлшерінен асатын жиынтық мөлшерде қаржыландыруды жүзеге асырған; 
	бір мезгілде лауазымды тұлға, басшы қызметкер, ірі акционер (ірі қатысушы) немесе қаржыландырушы тұлғаның (тұлғалардың) құрылтайшысы болып табылатын тұлға лауазымды тұлға, ірі акционер (ірі қатысушы) немесе кредиттік рейтинг агенттігінің құрылтайшысы болып табылған кездерде белгіленсін.
	Бұл ретте кредиттік рейтингтік агенттіктің және қаржыландырушы тұлғаның (тұлғалардың) тәуелсіз директоры (директорлары) көрсетілген жағдайды белгілеу кезінде есепке алынбайды.
	Осы тармақтың мақсаттары үшін өз бетінше не бір немесе бірнеше тұлғамен бірлесіп кредиттік рейтингтік агенттіктің шешімдерін айқындайтын тұлға деп, кредиттік рейтингтік агенттіктің шешімдерін өз бетінше не бір немесе бірнеше тұлғамен жеке және (немесе) заңды тұлғалармен және (немесе) заңды тұлғалар болып табылмайтын ұйымдармен бірлесіп айқындау мүмкіндігі бар жеке немесе заңды тұлға не заңды тұлға болып табылмайтын ұйым түсініледі.
1. Қаржы ұйымдарының әдіснамасы және пруденциялық реттеу департаменті Қазақстан Республикасының заңнамасында белгіленген тәртіппен: 
1) Заң департаментімен бірлесіп осы қаулыны Қазақстан Республикасының Әділет министрлігінде мемлекеттік тіркеуді;
2) осы қаулыны ресми жарияланғаннан кейін Қазақстан Республикасы Қаржы нарығын реттеу және дамыту агенттігінің ресми интернет-ресурсына орналастыруды;
3) осы қаулы мемлекеттік тіркелгеннен кейін он жұмыс күні ішінде Заң департаментіне осы тармақтың 2) тармақшасында көзделген іс-шараның орындалуы туралы мәліметтерді ұсынуды қамтамасыз етсін.
3. Осы қаулының орындалуын бақылау Қазақстан Республикасының Қаржы нарығын реттеу және дамыту агенттігі Төрағасының жетекшілік ететін орынбасарына жүктелсін.
4. Осы қаулы алғашқы ресми жарияланған күнінен кейін күнтізбелік он күн өткен соң қолданысқа енгізіледі.


	Лауазымы
	
	Аты-жөні



image1.png




